Történeti stúdiumok 2.C (2) – ES-BA

(Elméleti stúdiumok BA a tervező szakos hallgatók számára)

**MŰLEÍRÁS**

szeminárium

Semsey Balázs

Moholy-Nagy Művészeti Egyetem, Elméleti Intézet

2019/2020 tanév, II. félév, kedd 11:30-12:50

**1. Oktatás célja**

A tantárgy célja, hogy konkrét műalkotások leírásával, elemzésével egészítse ki a kronologikus művészettörténeti kurzusok során szerzett ismereteket. Budapesti művészeti közgyűjtemények állandó kiállításain látható – hagyományosan az iparművészet körébe sorolt – műtárgyak leíró elemzése során lehetőség nyílik a tárgykultúra hagyományos műfajainak megismerésére, a tárgyakhoz kötődő terminológia elsajátítására, végső soron pedig a magyarországi iparművészet történetének kiemelkedő emlékein keresztül a hazai kulturális örökségre vonatkozó ismeretek bővítésére. A szeminárium keretében óráról-órára, részfeladatok teljesítésével készül el a végleges szemináriumi dolgozat.

**2. Tantárgy tartalma**

* bevezetés, műtárgyak kiválasztása
* műleírás típusai és lehetséges szempontjai, művészettörténeti alapfogalmak
* részfeladatok leadása és közös értékelése több lépcsőben
* a szövegek átdolgozása, kiegészítése
* végleges dolgozatok értékelése

**3. Számonkérés és értékelés rendszere**

A kurzus teljesítésének feltétele az órákon való részvétel, a feladatok félév elején megbeszélt határidőkre történő elkészítése. A félévi osztályzat a szemináriumi dolgozat érdemjegye.

**4. Irodalom**

A hallgatók által kiválasztott művekhez kapcsolódóan személyre szabott.